Șeful statului român a ținut să precizeze că principalul obiectiv al României este de a tracta Republica Moldova spre UE.

„Poziţiile mele din ultimul an nu sunt întâmplătoare, legat de Moldova. Am văzut mulţi analişti deplângând faptul că România nu se bagă în Ucraina. România a avut obiective mai mici decât Polonia, obiectivul nostru a fost tractarea Republicii Moldova către UE. Noi, cel puţin până acum, aş spune cu modestie, ne-am atins obiectivele. Republica Moldova a primit votul pozitiv în Parlament pentru liberalizarea vizelor”, a subliniat Băsescu.

Potrivit sursei, România a tratat situaţia din Ucraina „cu rezerve" pe motiv că ultimii au pierdut procesul de la Haga, privind Marea Neagră.

„Polonia s-a ocupat de Ucraina. A fost principalul lor obiectiv în parteneriatul estic. Relaţia cu Ucraina a fost prost gestionată, îmi pare rău. Suntem rezervaţi cu privire la introducerea noastră în Ucraina şi din alt motiv. Noi am avut relaţii reci cu Ucraina, după ce a pierdut procesul cu noi la Haga, privind Marea Neagră... Am încercat să menţinem o relaţie... nu putem spune „amicală". Am observat răcirea Kievului faţă de România încă de atunci şi n-am vrut să forţăm lucrurile", a explicat Băsescu.

Putin către Obama: Moscova își protejează interesele sale în Crimeea și estul Ucrainei

UNIMEDIA precizează că, astăzi Președinția a expediat un comunicat în care prezintă poziția oficială a Republcii Moldova în raport cu situația din Ucraina. Potrivit sursei, Republica Moldova își exprimă profunda îngrijorare în legătură cu ultimele evoluții din Ucraina, în special privind situația în jurul peninsulei Crimeea, și acțiunile cu caracter militar întreprinse de autoritățile Federației Ruse.